**VALSTYBINIS MOKSLINIŲ TYRIMŲ INSTITUTAS**

**GAMTOS TYRIMŲ CENTRAS**

Viešoji įstaiga, Akademijos g. 2, 08412 Vilnius,

tel. (8 5) 272 9257, el. p. sekretoriatas@gamtc.lt, www.gamtostyrimai.lt.

Duomenys kaupiami ir saugomi Juridinių asmenų registre, kodas 302470603, PVM mokėtojo kodas LT100005107912

**MAŽOS VERTĖS VIEŠOJO PIRKIMO „AUKŠTO NAŠUMO STACIONARUS KOMPIUTERIS“ SKELBIAMOS APKLAUSOS**

**SPECIALIOSIOS SĄLYGOS**

**Versija Nr.1**

TURINYS

[1. Bendra informacija 2](#_Toc137194947)

[2. Pirkimo objektas 2](#_Toc137194948)

[3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 2](#_Toc137194949)

[4. Reikalavimai, susiję su nacionaliniu saugumu 2](#_Toc137194950)

[5. Specialieji reikalavimai pasiūlymų rengimui ir pateikimui 2](#_Toc137194951)

[6. Pasiūlymo galiojimo užtikrinimas 3](#_Toc137194952)

[7. Pasiūlymų vertinimas 3](#_Toc137194953)

[8. Sutarties sudarymas](#_Toc137194954) 3

9. Terminai…………………………………………………………………… 4

**1. Bendra informacija**

1.1. Perkančioji organizacija – Valstybinis mokslinių tyrimų institutas Gamtos tyrimų centras, juridinio asmens kodas 302470603, adresas Akademijos g. 2, Vilnius. Perkančioji organizacija yra PVM mokėtoja.

* 1. Pirkimas neatliekamas naudojantis centralizuotų pirkimų katalogu, nes neatitinka Perkančiosios organizacijos poreikių, kadangi centralizuotų pirkimų kataloge nėra prekių su pirkimo techninėje specifikacijoje nustatytais reikalavimais, užtikrinančiais mokslinių tikslų įgyvendinimą.
  2. Pirkimo Komisija nesudaroma.
  3. Atliekamas žaliasis pirkimas pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus tvarkos aprašo 4.1 punkto reikalavimus. Perkama prekė turi atitikti aplinkos ministro įsakymu patvirtintus minimalius aplinkos apsaugos kriterijus, nurodytus minėtos tvarkos aprašo 2 priedo IV skyriuje „Kompiuteriai ir planšetės“.
  4. Bendrosios pirkimo sąlygos yra neatskiriama šių pirkimo sąlygų dalis.

1. **Pirkimo objektas**
   1. Perkančioji organizacija perka aukšto našumo stacionarų kompiuterį (toliau – Prekė). Reikalavimai pirkimo objektui nustatyti specialiųjų pirkimo sąlygų 3 priede „Techninė specifikacija“.

2.2. Prekės kodas pagal Bendrąjį viešųjų pirkimų žodyną (BVPŽ) – 30213300-8 staliniai kompiuteriai.

2.3. Pirkimo objektas į dalis neskaidomas.

1. **Reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai**

3.1. Tiekėjams pašalinimo pagrindai netaikomi.

3.2. Tiekėjams nenustatomi kvalifikacijos reikalavimai, reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.

1. **Reikalavimai, susiję su nacionaliniu saugumu** 
   1. Perkančioji organizacija netaikys nuostatų, susijusių su nacionaliniu saugumu, kurios nurodytos VPĮ.
2. **Specialieji reikalavimai pasiūlymų rengimui ir pateikimui**

5.1. CVP IS pasiūlymo lango eilutėje „Prisegti dokumentus“ pateikti duomenys ir dokumentai:

5.1.1. užpildytas ir tiekėjo pasirašytas pasiūlymas, parengtas pagal specialiųjų pirkimo sąlygų 4 priede pateiktą pasiūlymo formą;

5.1.2. užpildyta Techninė specifikacija (specialiųjų pirkimo sąlygų 3 priedas);

5.1.3. Įgaliojimas pateikti pasiūlymą ir kitus dokumentus (jei pasiūlymą pateikia ne vadovas);

5.1.4. informacija ir dokumentai pagal specialiųjų 4 priede pateiktą pasiūlymo formą (jei pasiūlymą teikia ūkio subjektų grupė);

5.1.5. kita reikalaujama informacija ir dokumentai;

5.1.6. pasiūlymo paaiškinimai bei atsakymai dėl pasiūlymo (jei tokių yra).

5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

5.3. Pasiūlymas turi būti parengtas lietuvių arba anglų kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą.

5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.

5.5. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.

5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

**6.** **Pasiūlymo galiojimo užtikrinimas**

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

1. **Pasiūlymų vertinimas**

7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 4 priede.

7.2. Ekonomiškai naudingiausiu pasiūlymu laikomas mažiausios kainos pasiūlymas.

7.3. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

**8. Sutarties sudarymas**

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 6 priede.

# **9. Terminai**

|  |  |  |  |
| --- | --- | --- | --- |
| Eil.  Nr. | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1 | Pasiūlymų pateikimo terminas | Bus nurodytas skelbime apie pirkimą. | Perkančioji organizacija turi teisę pratęsti pasiūlymų pateikimo terminą. |
| 2 | Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip: | Likus 2 darbo dienoms iki pasiūlymų pateikimo termino pabaigos. |  |
| 3 | Perkančioji organizacija pirkimo dokumentų paaiškinimą, patikslinimą pateikia visiems dalyviams: | Likus ne mažiau kaip1 darbo dienai iki pasiūlymų pateikimo termino pabaigos. | Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. |
| 4 | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 45 minučių po galutinių pasiūlymų pateikimo termino pabaigos |  |
| 5 | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos. |  |
| 6 | Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per | 3 (tris) darbo dienas nuo prašymo gavimo dienos | Netaikoma jei neprašoma pateikti pasiūlymo galiojimo užtikrinimą patvirtinančio dokumento |
| 7 | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | 5 (penkias) darbo dienas nuo prašymo gavimo dienos | Netaikoma jei neprašoma pateikti pasiūlymo galiojimo užtikrinimą patvirtinančio dokumento |
| 8 | Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per | 3 (tris) darbo dienas nuo sprendimo priėmimo dienos |  |
| 9 | Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 10 | Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per | 5 (penkias) darbo dienas  nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
| 11 | Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 12 | Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą |  |

Pirkimo sąlygų 1 priedas „Tiekėjų pašalinimo pagrindai“

**TIEKĖJŲ PAŠALINIMO PAGRINDAI**

1. Tiekėjams netaikomi pašalinimo pagrindai

Pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Reikalavimai tiekėjo kvalifikacijai nėra nustatomi.
2. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

Pirkimo sąlygų 3 priedas „Techninė specifikacija“

**AUKŠTO NAŠUMO STACIONARUS KOMPIUTERIS**

**TECHNINĖ SPECIFIKACIJA**

1. Pirkimo objektas – Valstybinis mokslinių tyrimų institutas Gamtos tyrimų centras/perkančioji organizacija perka aukšto našumo stacionarųjį kompiuterį (toliau – Prekė) pagal pirkimo techninėje specifikacijoje nurodytus reikalavimus.

2. Pilnos komplektacijos naudoti paruošta Prekė turi būti pristatyta į Perkančiąją organizaciją adresu Akademijos g. 2, 08412 Vilnius per 60 kalendorinių dienų nuo pirkimo sutarties pasirašymo dienos.

3. Į Prekės kainą turi būti įskaičiuotos visos išlaidos ir mokesčiai, tame tarpe ir pristatymo išlaidos.

4. Prekė, visos jos dalys ir priedai turi būti naujos, nenaudotos, negali būti atnaujintos.

Nuo Prekės perdavimo-priėmimo akto pasirašymo dienos kompiuteriui turi būti suteiktas ne trumpesnis nei 24 mėnesių trukmės gamintojo garantijos laikotarpis.

5. Prekė turi atitiktižaliojo pirkimo reikalavimus vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 4.1 punktu:

5.1. prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus;

5.2. įranga turi turėti bent vieną standartinį USB C™ tipo lizdą (prievadą), skirtą keistis duomenimis ir pasižymintį atgaliniu suderinamumu su USB 2.0 atsižvelgiant į IEC 62680-1-3:2018 arba lygiavertį standartą;

5.3. bateriją turinčių produktų bandymais nustatyta baterijos būklė po 300 ciklų turi būti ≥ 80 proc. Bandymai atliekami pagal LST EN 61960-3 „Akumuliatoriai ir jų baterijos su šarminiais arba kitokiais nerūgštiniais elektrolitais. Ličio akumuliatoriai ir baterijos, skirti nešiojamajai įrangai. 3 dalis. Prizminiai ir cilindriniai ličio akumuliatoriai ir jų baterijos“ arba lygiavertį standartą;

6. Su pasiūlymu tiekėjas turi pateikti atitiktį nustatytiems reikalavimams įrodančius dokumentus, kurie gali būti: gamintojo ir (ar) tiekėjo techninius dokumentus, gamintojo ir (ar) importuotojo, ir (ar) tiekėjo rašytinį patvirtinimą, saugos duomenų lapą, gamintojo bandymų ataskaitą, protokolą, gamintojo ir (ar) tiekėjo deklaraciją (pateikiant objektyvius įrodymus), aplinkosauginę produkto deklaraciją, įrangos aprašymą, instrukciją ar skaičiavimus, pripažintos įstaigos arba paskelbtosios (notifikuotos) institucijos atlikto bandymo protokolą, arba kitus lygiaverčius įrodymus. Jeigu Prekė bus tiekiama ar perduodama perkančiajai organizacijai antrinėje pakuotėje, jos turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos.

7. Pirkimo objekto minimaliuose techniniuose reikalavimuose, jei nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, kai pirkimo objekto yra neįmanoma tiksliai ir suprantamai apibūdinti, laikoma, kad nurodymas apima žodžius „arba lygiavertis“.

8. Prekė turi atitikti visus šiuos techninius reikalavimus:

|  |  |  |  |
| --- | --- | --- | --- |
| **NEiI. Nr.** | **Rodiklių grupė**  (specifikacija) | **Reikalaujamos rodiklių reikšmės** | **Atitiktis reikalavimams**  *(pildo tiekėjas)* |
| 1. | Kompiuterio gamintojas, modelis, modifikacija | * Tradicinio (*tower*) tipo stacionarus kompiuteris * Būtina pateikti gamintoją, modelį, modifikaciją * Būtina pateikti tikslią nuorodą į interneto puslapį su visa informacija apie siūlomą įrangą |  |
| 2. | Procesorius | * Architektūra ≥ 64 bitai * Išleidimo į rinką data ≥ 2023 m. III ketvirtis * Branduolių sk. ≥ 24 * Gijų sk. ≥ 32 * Bazinis dažnis ≥ 1,5 GHz * Našumo vertinimas pagal *PassMark Software CPU Benchmarks* ≥ 46 500 taškų (<https://www.cpubenchmark.net/cpu_list.php>) * Būtina pateikti gamintoją, modelį |  |
| 3. | Vaizdo plokštė | * Našumo vertinimas pagal *PassMark Software Videocard Benchmarks* ≥ 17 000 taškų (<https://www.videocardbenchmark.net/gpu_list.php>) * Būtina pateikti gamintoją, modelį |  |
| 4. | Operatyvinė atmintis | * Tipas – DDR5 * Taktinis dažnis ≥ 4,4 GHz * Įdiegta talpa ≥ 64 GB (gali būti pasiekta praplėtus originalią) * Maksimali talpa ≥ 128 GB * Lizdų sk. ≥ 4 |  |
| 5. | Kietasis diskas | * Tipas – SSD * Įdiegto disko talpa ≥ 1 TB * Galimybė įdiegti ≥ 2 papildomus SSD diskus per M.2 tipo jungtis |  |
| 6. | Garsas | * Garso plokštės tipas – integruota * Skaitmeninio signalo į analoginį ir atv. keitiklis |  |
| 7. | Aktyvios išorinės jungtys | * Eterneto (RJ45; (10/100/1000 MB/s) jungčių sk. ≥ 1 * USB C-tipo jungčių sk. ≥ 4 * USB A-tipo jungčių sk. ≥ 6 * DP 1.4 jungčių sk. ≥ 1 * 3,5 mm garso išvesties jungčių sk. ≥ 1 * 3,5 mm ausinių su mikrofonu jungčių sk. ≥ 1 |  |
| 8. | Kitos sisteminio bloko ypatybės | * Originalus maitinimo laidas be adapterių ar tarpinių įrenginių tinkamas naudoti Lietuvoje * Gamintojo numatyta galimybė prirakinti kompiuterį *Kensington* ar lygiaverčiu užraktu * Galimybė įdiegti *WiFi* 6Eir *Bluetooth* 5.3 ryšių plokštę per M.2 tipo jungtį |  |
| 9. | Sisteminio bloko išmatavimai | * Neto svoris ≤ 16 kg * Išmatavimai ≤ 40 × 20 × 45 cm |  |
| 10. | Programinė įranga | * Operacinė sistema – *Windows 11 Pro* ar lygiavertė * Operacinės sistemos kalba – anglų * Būtina pateikti tikslią nuorodą į gamintojo interneto puslapį su galimybe atnaujinti siūlomo modelio BIOS, įrenginių tvarkykles ir kitą programinę įrangą |  |
| 11. | Priedas – monitorius su integruotais garsiakalbiais | * Suderinamas, to paties gamintojo monitorius * Ekrano technologija – IPS ar pažangesnė * Rezoliucija ≥ 3840 × 2160 taškų * Įstrižainė ≥ 27 colių * Ekrano ryškumas > 300 nits * Paviršiaus tipas – matinis * Integruotų garsiakalbių sk. ≥ 2 * Integruotų garsiakalbių galingumas ≥ 2 W * Reguliuojamas aukštis ir vertikalus pakreipimas * Pateikiamas su kabeliu, tinkamu prijungti prie sisteminio bloko * Būtina pateikti modelį |  |
| 12. | Priedas – belaidžiai klaviatūra ir pelė | * Suderinami, to paties gamintojo optinė pelė ir klaviatūra * Ryšio technologija – belaidė (USB imtuvas) * Klaviatūros išdėstymas – atitinkantis *Windows US English* * Būtina pateikti modelius |  |

Pirkimo sąlygų 4 priedas „Pasiūlymo forma“

**PASIŪLYMAS**

**AUKŠTO NAŠUMO STACIONARUS KOMPIUTERIS**

**1 lentelė.** **Kontaktiniai ir kiti duomenys:**

|  |  |
| --- | --- |
| **Tiekėjo pavadinimas**  *(jeigu dalyvauja ūkio subjektų grupė surašomi visų dalyvių pavadinimai* ***taip, kad būtų aišku, su kuriuo subjektu tiekėjas dalyvauja****)* |  |
| **Juridinio asmens kodas**  *(jeigu dalyvauja ūkio subjektų grupė, surašomi visų dalyvių kodai)* |  |
| **Tiekėjo adresas**  *(jeigu dalyvauja ūkio subjektų grupė, surašomi visų dalyvių adresai)* |  |
| **Už pasiūlymą atsakingo asmens vardas, pavardė** |  |
| **Telefono numeris** |  |
| **El. pašto adresas** |  |
| (1) Tiekėjo / Ūkio subjektų grupės narių, (2) ūkio subjektų, kurių pajėgumais remiamasi, ir (3) jei pašalinimo pagrindai taikomi visiems subtiekėjams - subtiekėjų, kolegialaus priežiūros organo (Stebėtojų tarybos) ir (ar) kolegialaus valdymo organo (Valdybos) narių sąrašas (jei sudaryta) ir (ar) asmuo, kuriam suteikti VPĮ 46 str. 2 d. 2 p. numatyti įgaliojimai |  |

**Tiekėjo patvirtinimai:**

1. Šiuo pasiūlymu pažymime, kad sutinkame su visomis Pirkimo sąlygomis ir patvirtiname, kad mūsų siūlomos Paslaugos atitinka visus pirkimo dokumentuose nurodytus keliamus reikalavimus.

2. CVP IS elektroninėmis priemonėmis pateikdami pasiūlymą, patvirtiname, kad dokumentų skaitmeninės kopijos ir CVP IS elektroninėmis priemonėmis pateikti duomenys yra tikri.

3. Patvirtiname, kad jei pasiūlyme nenurodyti kolegialaus priežiūros/valdymo organų nariai, šie organai juridiniuose asmenyse nėra sudaryti (taikoma, kai pirkimo dokumentuose nustatyti pašalinimo pagrindai).

4. Patvirtiname, kad neturime Lietuvos Respublikos viešųjų pirkimų įstatymo 46 str. 21 dalyje nustatyto pašalinimo pagrindo.

**2 lentelė. Kainos pasiūlymas:**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pirkimo objektas** | **Kiekis** | **Kaina, EUR be PVM** | **PVM, EUR** | **Kaina, EUR su PVM** |
| *1* | *2* | *3* | *4* | *5* | *6* |
| **1.** | Aukšto našumo stacionarus kompiuteris | 1 |  |  |  |

**Pasiūlymo kaina su PVM žodžiais: \_\_\_\_\_\_\_\_\_\_\_\_\_\_\_\_\_**

*(įrašoma suma žodžiais)*

2.1. Kartu su pasiūlymu atskiru priedu pateikiama **užpildyta Techninė specifikacija**.

Teikdami šį pasiūlymą mes patvirtiname, kad į mūsų siūlomą Paslaugų kainą yra įskaičiuoti visi mokesčiai ir visos pirkimo sutarties vykdymo išlaidos ir, kad mes prisiimame riziką už visas išlaidas, kurias, teikdami pasiūlymą ir laikydamiesi Techninės specifikacijos reikalavimų, privalėjome įskaičiuoti į siūlomą Paslaugų kainą. ***Visos pasiūlyme nurodytos kainos (ir jų sudėtinės dalys) turi būti nurodomos dviejų skaičių po kablelio tikslumu.***

**3 lentelė. Reikalaujami dokumentai:**

|  |  |  |
| --- | --- | --- |
| **Eil.**  **Nr.** | **Pateiktų dokumentų pavadinimas** | **Dokumento puslapių skaičius** |
| 1. |  |  |
| 2. |  |  |

**4 lentelė. Ūkio subjektai (įskaitant kvazisubtiekėjus - fiziniai asmenys, kuriuos ketinama įdarbinti pirkimo laimėjimo atveju), kurių pajėgumais tiekėjas remiasi, kad atitiktų keliamus kvalifikacijos reikalavimus:**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Pavadinimas\*\*** | **Kodas, adresas** | **Perduodami įsipareigojimai** | **Perduodamų įsipareigojimų (veiklos) dalis nuo visos pirkimo sutarties (Eur arba %)** | **Kvalifikacijos reikalavimo Nr.** |
| 1. |  |  |  |  |  |
| 2. |  |  |  |  |  |

*\*\* Pildyti tuomet, jei pirkimo sutarties vykdymui bus pasitelkti subtiekėjai. Jeigu tiekėjas nenurodo subtiekėjų, laikoma, kad vykdant pirkimo sutartį jų nebus pasitelkiama.*

**5 lentelė. Subtiekėjams / subteikėjams / subrangovams numatomos perduoti veiklos (privaloma nurodyti) ir šių ūkio subjektų pavadinimai (jei žinomi)**

|  |  |  |  |  |
| --- | --- | --- | --- | --- |
| **Eil.**  **Nr.** | **Pavadinimas** | **Kodas, adresas** | **Perduodama veikla** | **Perduodamų įsipareigojimų (veiklos) dalis nuo visos pirkimo sutarties (Eur arba %)** |
| 1. |  |  |  |  |
| 2. |  |  |  |  |

**6 lentelė. Konfidenciali informacija**

|  |  |  |
| --- | --- | --- |
| **Eil. Nr.** | **Pateikto dokumento pavadinimas** | **Paaiškinimai, įrodantys, kad šios lentelės 2 stulpelyje nurodyta informacija yra konfidenciali** |
| **1** | **2** | **3** |
|  |  |  |
|  |  |  |

*Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra informacija nurodyta Viešųjų pirkimų įstatymo 20 straipsnio 2 punkte. Jei Tiekėjas nenurodo konfidencialios informacijos, laikoma, kad tokios Tiekėjo pasiūlyme nėra.*

*Vadovaujantis Viešųjų pirkimo įstatymo 86 straipsnio 9 dalimi, Perkančioji organizacija laimėjusio Tiekėjo pasiūlymą, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, paskelbs CVP IS.*

**Tiekėjai, teikdami pasiūlymus, turėtų uždengti (paslėpti) fizinių asmenų asmens duomenis, jeigu tie duomenys nėra būtini, siekiant įsitikinti tiekėjo atitiktimi pirkimo dokumentuose keliamiems reikalavimams.**

**Pasiūlymas galioja 90 (devyniasdešimt) dienų** **nuo pasiūlymo pateikimo termino pabaigos.**

|  |  |  |  |  |
| --- | --- | --- | --- | --- |
| *(Tiekėjo arba jo įgalioto asmens pareigų pavadinimas)* |  | *(Parašas)* |  | *(Vardas ir pavardė)* |

Pirkimo sąlygų 5 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI ir Sąlygos**

1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama Pirkimo sąlygų 4 priede „Pasiūlymo forma“.

2. Vertinama tiekėjų pasiūlymo formoje nurodyta kaina EUR su PVM.

3. Pasiūlymai pasiūlymų eilėje surašomi ekonominio naudingumo mažėjimo tvarka, t. y. pasiūlytų kainų didėjimo tvarka. Laimėtoju bus nustatomas tiekėjas, esantis pasiūlymų eilės pirmoje vietoje.

Pirkimo sąlygų 6 priedas „Sutarties projektas“

Pridedama atskirai